Γνωστοποίηση λειτουργίας χώρων στάθμευσης βαρέων οχημάτων
Γνωστοποίηση λειτουργίας χώρων στάθμευσης βαρέων οχημάτων του άρθρου 200 του νόμου 4442/2016.
Γνωστοποίηση Λειτουργίας (άρθρου 200 ν. 4442/2016 (Α΄ 230)) Χώρων Στάθμευσης Βαρέων Οχημάτων
Η γνωστοποίηση έναρξης λειτουργίας σταθμού βαρέων οχημάτων γίνεται σύμφωνα με το υπόδειγμα (αίτησης) του παραρτήματος της υπ’ αρ. πρωτ. 314290 (ΦΕΚ Β 5269/12.11.2021) υπουργικής απόφασης. Το ίδιο υπόδειγμα αφορά και τη γνωστοποίηση οποιασδήποτε μεταβολής της αρχικής για τη λειτουργία του σταθμού, όπως μεταβολή στοιχείων, μεταβολή φορέα, μεταβολή τόπου δραστηριότητας κ.λπ. Ειδικά στην περίπτωση αλλαγής του φορέα της δραστηριότητας (σύμφωνα με το άρθρο 9 του ν. 4442/ 2016 (Α 230), και ο παλαιός και ο νέος φορέας της δραστηριότητας προβαίνουν ο καθένας σε γνωστοποίηση της μεταβολής εντός δέκα (10) ημερών από την αλλαγή. Η γνωστοποίηση περιλαμβάνει τις αναγκαίες πληροφορίες για την ασκούμενη δραστηριότητα και υποβάλλεται από τον φορέα της δραστηριότητας, ο οποίος έχει την αποκλειστική ευθύνη για τα περιλαμβανόμενα σε αυτή στοιχεία (άρθρο 3, της υπ. αρ. 314290/2021/ΦΕΚ/Β/5269). Κατά την υποβολή της γνωστοποίησης δεν συνυποβάλλεται κανένα δικαιολογητικό. Ο φορέας του Σταθμού οφείλει να τηρεί τα απαιτούμενα δικαιολογητικά, του άρθρου 4, της υπ. αρ. 314290/2021 (ΦΕΚ 5269 Β), μαζί με τα αποδεικτικά υποβολής όλων των γνωστοποιήσεων λειτουργίας της εγκατάστασης, στον χώρο άσκησης της δραστηριότητας, καθώς επίσης και τη Βεβαίωσης Καταχώρησης του χώρου στάθμευσης στο Ψηφιακό Μητρώο του Υπ.Υ.Με..
Σύσταση επιχείρησης (ατομική, εταιρική). Για σύσταση εταιρείας δείτε τον σύνδεσμο παρακάτω.
Ο φορέας γνωστοποίησης να είναι κάτοχος προσωπικών κωδικών taxisnet.
Συγκέντρωση και τήρηση των απαιτούμενων δικαιολογητικών (άρθρο 3, της υπ. αρ. 314290 (ΦΕΚ Β 5269/12.11.2021)) για τη γνωστοποίηση έναρξης λειτουργίας Σταθμών Βαρέων Οχημάτων, τα οποία ορίζονται στο άρθρο 4, της υπ’ αρ. πρ. 314290 (ΦΕΚ Β 5269/12.11.2021) κ.υ.α.. Στην περίπτωση γνωστοποίησης μεταβολής στοιχείων ή αλλαγής φορέα ή τόπου άσκησης δραστηριότητας, πρέπει να τηρείται στην επιχείρηση το σχετικό αρχείο με όλα τα απαραίτητα δικαιολογητικά, καθώς και αντίγραφα, τόσο της μεταβολής γνωστοποίησης, όσο και άλλων γνωστοποιήσεων που έχουν προηγηθεί της τρέχουσας μεταβολής.
Τήρηση των όρων και προϋποθέσεων για τη λειτουργία Σταθμών Βαρέων Οχημάτων (χωροθέτηση, εγκαταστάσεις, κτίριο, ηλεκτρομηχανολογικός εξοπλισμός, σήμανση, κ.λπ.), όπως καθορίζονται στην υπό στοιχεία οικ. 44662/454/2019 υπουργική απόφαση (Β 2192) και τα κατά περίπτωση διατάγματα, προκειμένου για τη γνωστοποίηση έναρξης λειτουργίας.
Ο φορέας του Σταθμού προμηθεύεται το απαιτούμενο παράβολο ηλεκτρονικά μέσω της εφαρμογής e-παράβολο και καταβάλει το αντίστοιχο αντίτιμο του παραβόλου, πριν την υποβολή της γνωστοποίησης, προκειμένου να συμπληρώσει το σχετικό πεδίο στη φόρμα (αίτηση) της γνωστοποίησης και τηρεί το αποδεικτικό καταβολής μαζί με τα λοιπά δικαιολογητικά (άρθρο 7, της υπ’ αρ. 314290 (ΦΕΚ Β 5269/12.11.2021) κ.υ.α.).
Η διαδικασία αφορά στη γνωστοποίηση λειτουργίας σταθμών βαρέων οχημάτων (άρθρο 200 του ν. 4442/2016), τα δικαιολογητικά που τηρούνται στον χώρο της δραστηριότητας, τον τρόπο γνωστοποίησης των στοιχείων σε περίπτωση επικείμενης μεταβολής, τις αρχές στις οποίες κοινοποιείται η γνωστοποίηση και οι μεταβολές της, καθώς επίσης το παράβολο και οι κυρώσεις για τη γνωστοποίηση των εγκαταστάσεων αυτών. Επίσης, αφορά στη γνωστοποίηση αλλαγής φορέα δραστηριότητας. Ως βαρέα οχήματα νοούνται τα οχήματα των κατηγοριών Μ2, Μ3, Ν, Ν1, Ν2, Ν3, Ο, Ο1, Ο2, Ο3 και Ο4 (άρθρο 198 του ν. 4442/2016). Σε αυτά περιλαμβάνονται οι διάφοροι τύποι λεωφορείων, φορτηγών, ρυμουλκούμενων, ημιρυμουλκούμενων, βυτιοφόρων, αρθρωτών οχημάτων και τύπου συρμού, μηχανοκίνητων και ρυμουλκούμενων τροχόσπιτων.
Για την υποβολή της αρχικής γνωστοποίησης λειτουργίας χώρων στάθμευσης βαρέων οχημάτων, το ποσό ανέρχεται στα εκατό ευρώ (100,00 €). Δεν απαιτείται η καταβολή παραβόλου για γνωστοποίηση παύσης λειτουργίας, αλλαγής φορέα ή μεταβολής άλλου γνωστοποιηθέντος στοιχείου πλην του τόπου άσκησης της δραστηριότητας. Στην ιστοσελίδα https://www1.gsis.gr/sgsisapps/eparavolo/public/welcome.htm, επιλέγεται το κομβίο "Χορήγηση Παραβόλου". Στη συνέχεια ως "Φορέας Δημοσίου" επιλέγεται το "Υποδομών και Μεταφορών/Γνωστοποίηση" και ως "Κατηγορία Παραβόλου" επιλέγεται το "Κατηγορίες 100€" και στην συνέχεια ως "Τύπος Παραβόλου" επιλέγεται κατά περίπτωση η αρμόδια Περιφέρεια με τον αντίστοιχο κωδικό.
Αποδεικτικό υποβολής της γνωστοποίησης λειτουργίας του Σταθμού
Αποδεικτικό υποβολής της γνωστοποίησης σε περίπτωση αλλαγής του φορέα δραστηριότητας του Σταθμού.
Προσωποποιημένη πληροφόρηση από το myAADE, στην οποία θα εμφανίζεται η ημερομηνία έναρξης λειτουργίας χώρου στάθμευσης βαρέων οχημάτων.
Βεβαίωση χώρου κύριας χρήσης από ιδιώτη μηχανικό κατά την παρ. 8 του άρθρου 107 του ν. 4495/17.
Υπεύθυνη δήλωση του φορέα δραστηριότητας του Σταθμού για το δικαίωμα χρήσης και εκμετάλλευσης του οικοπέδου ή γηπέδου.
Πιστοποιητικό ενεργητικής πυροπροστασίας από την οικεία Πυροσβεστική Υπηρεσία, σύμφωνα με την περ. 3, του άρθρου 4, της υπ’ αρ. πρ. 314290/2021 (ΦΕΚ Β 5269) κ.υ.α.
Τεχνική έκθεση αρμόδιου μηχανικού, σύμφωνα με την περ. 7, του άρθρου 4, της υπ’ αρ. πρ. 314290/2021 (ΦΕΚ Β 5269) κ.υ.α.
Κατόψεις των χώρων του σταθμού που συνοδεύουν την τεχνική έκθεση του αρμόδιου μηχανικού (περ. 7, άρθρο 4, της υπ. 314290 (ΦΕΚ Β 5269/12.11.2021) κ.υ.α.).
Τοπογραφικό της περιοχής που συνοδεύει την τεχνική έκθεση του αρμόδιου μηχανικού (περ. 7, άρθρο 4, της υπ. 314290 (ΦΕΚ Β 5269/12.11.2021) κ.υ.α.).
Έγκριση κυκλοφοριακής σύνδεσης σύμφωνα με τους όρους και τις προϋποθέσεις του β.δ. 465/1970, στην περίπτωση που ο σταθμός βαρέων οχημάτων βρίσκεται σε περιοχή εκτός εγκεκριμένου σχεδίου πόλεως.
Υπεύθυνη δήλωση του μηχανικού για την εγκεκριμένη κυκλοφοριακή σύνδεση της δραστηριότητας
Βεβαίωση της αρχαιολογίας σε περίπτωση ύπαρξης ορατών αρχαιολογικών χώρων.
Ειδική έκθεση αρμόδιου μηχανικού, για εγκατάσταση αυτομάτου συστήματος διαχείρισης των σταθμευμένων οχημάτων.
Απόφαση υπαγωγής στις Πρότυπες Περιβαλλοντικές Δεσμεύσεις (Π.Π.Δ.)
Γνωμοδότηση της αρμόδιας Υπηρεσίας για τους σταθμούς βαρέων μεγάλου μεγέθους.
Βεβαίωση του τμήματος Μητροπολιτικού Σχεδιασμού Αθήνας Αττικής της Διεύθυνσης Σχεδιασμού Μητροπολιτικών Αστικών και Περιαστικών Περιοχών της Γενικής Γραμματείας Χωρικού Σχεδιασμού και Αστικού Περιβάλλοντος
Αποδεικτικό καταβολής του αντιτίμου του παραβόλου (άρθρο 7, της υπ’ αρ. 314290/2021 (ΦΕΚ Β 5269) κ.υ.α.).
Το αποδεικτικό υποβολής αρχικής (νέας) γνωστοποίησης έναρξης λειτουργίας χώρου στάθμευσης βαρέων οχημάτων ή υποβολής γνωστοποίησης μεταβολής στοιχείων της δραστηριότητας, πρέπει να τηρείτε από τον φορέα δραστηριότητας μαζί με τα δικαιολογητικά του άρθρου 4 της υπ. αρ. 314290 (ΦΕΚ Β 5269/12.11.2021) κ.υ.α. Όπου στα εν λόγω δικαιολογητικά απαιτείται υπογραφή μηχανικού, αυτή γίνεται ψηφιακά και με ημερομηνία πριν την ημερομηνία γνωστοποίησης.
Στην περίπτωση αλλαγή φορέα, ο παλαιός και ο νέος φορέας της δραστηριότητας προβαίνουν ο καθένας ξεχωριστά σε γνωστοποίηση της μεταβολής εντός δέκα (10) ημερών από την αλλαγή, σύμφωνα με το άρθρο 5, της υπ. αρ. 314290 (ΦΕΚ Β 5269/12.11.2021) κ.υ.α., και το αποδεικτικό υποβολής πρέπει να τηρείτε και από τον παλαιό, καθώς και από τον νέο φορέα δραστηριότητας μαζί με όλα τα δικαιολογητικά του άρθρου 4 της εν λόγω κ.υ.α..
Η εκτύπωση της προσωποποιημένης πληροφόρησης από το myAADE, στην οποία εμφανίζεται η ημερομηνία έναρξης του Σταθμού, απαιτείται πριν την υποβολή γνωστοποίησης, σύμφωνα με την παρ. 1, του άρθρου 4, της υπ’ αρ. πρ. 314290/2021 (ΦΕΚ Β 5269) κ.υ.α. Στην περίπτωση αλλαγής φορέα πραγματοποιείται εκ νέου γνωστοποίηση λειτουργίας του Σταθμού υπό το νέο φορέα (άρθρο 5, της υπ. αρ. 314290 (ΦΕΚ Β 5269/12.11.2021) κ.υ.α.), για την οποία απαιτείται επίσης η προσωποποιημένη πληροφόρηση από το myAADE του νέου φορέα δραστηριότητας, σύμφωνα το εδάφιο 1, του άρθρου 4, της εν λόγω κ.υ.α.
Σύμφωνα με την περ. 2, του άρθρου 4, της υπ’ αρ. πρ. 314290 (ΦΕΚ Β 5269/12.11.2021) κ.υ.α., στη Βεβαίωση αναγράφεται η ακριβής θέση του ακινήτου, το συνολικό εμβαδόν του κύριου χώρου μετά των παραρτημάτων αυτού, η βεβαίωση χρήσης γης από την οικεία Υπηρεσία Δόμησης (ΥΔΟΜ), όπου βεβαιώνεται ρητά ότι ο χώρος είναι νομίμως υφιστάμενος και η οποία συνοδεύεται από: α) αντίγραφα όλων των δημόσιων εγγράφων περί της πολεοδομικής νομιμότητας (οικοδομικής άδειας, αναθεώρησης ή ενημέρωσης οικοδομικής άδειας, έγκρισης εργασιών δόμησης μικρής κλίμακας, απόφασης εξαίρεσης από την κατεδάφιση, άδειας νομιμοποίησης, βεβαίωσης περαίωσης της διαδικασίας υπαγωγής σε διατάξεις αναστολής επιβολής κυρώσεων ή βεβαίωσης εξόφλησης ποσού 30% του ενιαίου ειδικού προστίμου κ.λπ.) και β) αντίγραφα εγκεκριμένων κατόψεων του χώρου που πρόκειται να λειτουργήσει η δραστηριότητα χώρου στάθμευσης βαρέων οχημάτων, στα οποία αποτυπώνονται όλοι οι χώροι.
Ο φορέας δραστηριότητας του Σταθμού υποβάλει Υπεύθυνη Δήλωση του ν. 1599/1986, ότι έχει το δικαίωμα χρήσης και εκμετάλλευσης του οικοπέδου ή γηπέδου για τη λειτουργία χώρου στάθμευσης βαρέων οχημάτων, (περ. 12, άρθρο 4, της υπ. αρ. 314290 (ΦΕΚ Β 5269/12.11.2021) κ.υ.α.). Στην περίπτωση αλλαγή φορέα, ο νέος φορέας της δραστηριότητας υποβάλλει εκ νέου την Υπεύθυνη Δήλωση, σύμφωνα με το άρθρο 5, της εν λόγω κ.υ.α..
Απαιτείται η έκδοση Πιστοποιητικού Ενεργητικής Πυροπροστασίας για τους στεγασμένους χώρους στάθμευσης βαρέων οχημάτων, από την οικεία Πυροσβεστική Υπηρεσία σύμφωνα, με τους ισχύοντες κανονισμούς. Σύμφωνα με την παρ. 7 του άρθρου 9 της με αρ. οικ.44662/454/19 (ΦΕΚ 2192 Β/7-6-2019) : «Οι σταθμοί εμπίπτουν από πλευράς πυροπροστασίας στο άρθρο 11 του κεφαλαίου Β του π.δ. 41/2018 «Κανονισμός Πυροπροστασίας Κτιρίων» (Α 80)».
Στην Τεχνική Έκθεση του αρμόδιου μηχανικού περιγράφεται, μεταξύ άλλων, η δομή του σταθμού, η διάταξη του χώρου, ο εξοπλισμός του, οι προδιαγραφές, οι τυχόν συμπληρωματικές εγκαταστάσεις του και τα πρότυπα που ακολουθήθηκαν και οι πρακτικές που υιοθετήθηκαν. Η τεχνική έκθεση συνοδεύεται από τοπογραφικό της περιοχής και κατόψεις των χώρων. Στην τεχνική έκθεση βεβαιώνεται από τον αρμόδιο κατά νόμο μηχανικό, ότι η δραστηριότητα είναι σύμφωνη με την υπό στοιχεία οικ. 44662/454/2019 υπουργική απόφαση (Β 2192) και τα κατά περίπτωση διατάγματα. Σε περίπτωση μεταβολής στοιχείων των εγκαταστάσεων του Σταθμού, απαιτείται και η τροποποίηση/συμπλήρωσης της Τεχνικής Έκθεσης. Στη τεχνική έκθεση απαιτείται ψηφιακή υπογραφή μηχανικού και με ημερομηνία πριν την ημερομηνία γνωστοποίησης.
Στις κατόψεις των χώρων αποτυπώνονται όλα τα επίπεδα των χώρων ή κτιρίων του Σταθμού, η γενική και λειτουργική διάταξη όλων των εγκαταστάσεων (π.χ. είσοδοι-έξοδοι, διάδρομοι προσπέλασης, χώροι στάθμευσης, ράμπες και «σκάφες», κ.λπ.), τα ισχυρά και ασθενή ρεύματα των κτιρίων, η θέρμανση, ο κλιματισμός, ο εξαερισμός των χώρων, η ύδρευση, η αποχέτευση και απορροή των ομβρίων υδάτων των εγκαταστάσεων του σταθμού, οι κατασκευαστικές λεπτομέρειες του ηλεκτροφωτισμού (περιβάλλοντος χώρου του σταθμού), της ύδρευση, αποχέτευση και απορροή των ομβρίων υδάτων (απεικόνιση των δικτύων και η πορεία τους, του μετρητή, της θέσης σύνδεσης του δικτύου αποχέτευσης με το δίκτυο πόλεως, των τυχόν αναγκαίων συλλεκτών αποβλήτων, ή στεγανών δεξαμενών ή βιολογικού καθαρισμού, κ.λπ.), η σήμανση του σταθμού (π.χ. σήμανση στις εισόδους-εξόδους του σταθμού και μέσα στον σταθμό για την πορεία οχημάτων, προειδοποιητικές πινακίδες, ηχητική σήμανση, κ.λπ. Στις κατόψεις απαιτείται ψηφιακή υπογραφή μηχανικού και με ημερομηνία πριν την ημερομηνία γνωστοποίησης.
Επί του τοπογραφικού σημειώνονται, μεταξύ άλλων, τα σημεία ενδιαφέροντος και οι αποστάσεις της δραστηριότητας από αυτά, καθώς επίσης βεβαιώνεται η ύπαρξη μη ορατών αρχαιολογικών χώρων, το περίγραμμα των οποίων απέχει απόσταση μικρότερη των εκατό μέτρων (100μ.) από το σταθμό. Στο τοπογραφικό διάγραμμα απαιτείται ψηφιακή και με ημερομηνία πριν την ημερομηνία γνωστοποίησης.
Η έγκριση κυκλοφοριακής σύνδεσης σύμφωνα με τους όρους και τις προϋποθέσεις του β.δ. 465/1970, απαιτείται στην περίπτωση που ο σταθμός βαρέων οχημάτων βρίσκεται σε περιοχή εκτός εγκεκριμένου σχεδίου πόλεως. Απαιτείται κατά την υποβολή αρχικής (νέας) γνωστοποίησης έναρξης λειτουργίας σταθμών βαρέων οχημάτων ή γνωστοποίησης μεταβολής εφόσον επηρεάζει την κυκλοφοριακή σύνδεση της εγκατάστασης.
Στην Υπεύθυνη Δήλωση του αρμόδιου κατά νόμο μηχανικού δηλώνεται ότι η εγκεκριμένη κυκλοφοριακή σύνδεση της δραστηριότητας του Σταθμού υλοποιήθηκε σύμφωνα με τα εγκεκριμένα σχέδια πόλεως. Απαιτείται κατά την υποβολή αρχικής (νέας) γνωστοποίησης έναρξης λειτουργίας υπαίθριου χώρου στάθμευσης ή γνωστοποίηση μεταβολής εφόσον επηρεάζει την κυκλοφοριακή σύνδεση της εγκατάστασης.
Η βεβαίωση της αρχαιολογίας κατατίθεται σε περίπτωση ύπαρξης ορατών αρχαιολογικών χώρων σε απόσταση μικρότερη των εκατό μέτρων (100μ) από το χώρο του Σταθμού. Απαιτείται για την υποβολή γνωστοποίησης έναρξης λειτουργίας του Σταθμού.
Η ειδική έκθεση αρμόδιου μηχανικού κατατίθεται στην περίπτωση που στον υπό ίδρυση σταθμό τοποθετηθεί εγκατάσταση αυτομάτου συστήματος διαχείρισης των σταθμευμένων οχημάτων. Απαιτείται για την υποβολή αρχικής (νέας) γνωστοποίησης έναρξης λειτουργίας του Σταθμού βαρέων οχημάτων ή γνωστοποίησης μεταβολής στοιχείων της δραστηριότητας που σχετίζονται με την εγκατάσταση αυτομάτου συστήματος διαχείρισης. Στην ειδική έκθεση απαιτείται ψηφιακή υπογραφή μηχανικού και με ημερομηνία πριν την ημερομηνία γνωστοποίησης.
Απόφαση υπαγωγής στις Πρότυπες Περιβαλλοντικές Δεσμεύσεις (Π.Π.Δ.), σύμφωνα με το ν. 4014/2011 και τις διατάξεις των υπό στοιχεία οικ. 170613/2013 (Β 2505), 170078/2013 (Β 2507), 52891/2013 (Β 2446) κοινών υπουργικών αποφάσεων. Αφορά Σταθμούς για οχήματα χωρίς επικίνδυνα φορτία ή κενά φορτίου και με επιφάνεια μικρότερη από 50 στρέμματα και μεγαλύτερη ή ίση από 10 στρέμματα.
Η έγκριση περιβαλλοντικών όρων (ΑΕΠΟ) εκδίδεται σύμφωνα με τον ν. 4014/2011 και την υπό στοιχεία ΔΙΠΑ/οικ. 37674/2016 (Β 2471) υπουργική απόφαση, όπως τροποποιήθηκε με την ΔΙΠΑ/17185/1069/2022 (Β 841). Αφορά Σταθμούς για οχήματα χωρίς επικίνδυνα φορτία ή κενά φορτίου και με επιφάνεια μεγαλύτερη από 50 στρέμματα ή Σταθμούς οχημάτων με επικίνδυνα φορτία ανεξαρτήτου επιφάνειας.
Η γνωμοδότηση της αρμόδιας Υπηρεσίας αφορά τους στεγασμένους σταθμούς βαρέων οχημάτων μεγάλου μεγέθους (άρθρο 3, υπ. αρ. οικ. 44662/454/2019 υ.α. (Β 2192)). Αρμόδια υπηρεσία είναι η Διεύθυνση Οδικών Υποδομών Γ.Γ. Υποδομών για την περιοχή της Αττικής και αντίστοιχα η οικεία Περιφέρεια για περιοχές εκτός Αττικής.
Η βεβαίωση αυτή απαιτείται για σταθμούς μεγάλου μεγέθους (άρθρο 3, υπ. αρ. οικ. 44662/454/2019 υ.α. (Β 2192)), οι οποίοι χωροθετούνται εντός του λεκανοπεδίου Αττικής.
Το αποδεικτικό της καταβολής παραβόλου, σύμφωνα με την περ. 13, του άρθρου 4, της υπ’ αρ. πρ. 314290/2021 (ΦΕΚ Β 5269) κ.υ.α., φυλάσσεται μαζί με τα υπόλοιπα δικαιολογητικά. Το παράβολο καταβάλλεται κατά την αρχική γνωστοποίηση, καθώς επίσης και κατά την αλλαγή τόπου άσκησης της δραστηριότητας του Σταθμού (άρθρο 7 της εν λόγω κ.υ.α.).
Ολοκληρωμένο Πληροφοριακό Σύστημα Άσκησης Δραστηριοτήτων και Ελέγχων (ΟΠΣ ΑΔΕ)
Η γνωστοποίηση απαιτείται: α) πριν την έναρξη λειτουργίας του σταθμού βαρέων οχημάτων και β) πριν τη μεταβολή οποιουδήποτε στοιχείου της αρχικής γνωστοποίησης λειτουργίας του σταθμού. Ως βαρέα οχήματα νοούνται τα οχήματα των κατηγοριών Μ2, Μ3, Ν, Ν1, Ν2, Ν3, Ο, Ο1, Ο2, Ο3 και Ο4, (Παράρτημα ΙΙ, της υπ αρ. 29949/1841/28.9.2009 κ.υ.α. (ΦΕΚ/Β/2112)). Στους σταθμούς βαρέων οχημάτων δεν εμπίπτουν οι σταθμοί υπεραστικών λεωφορείων και οι σταθμοί φορτηγών αυτοκινήτων για φορτοεκφόρτωση εμπορευμάτων του άρθρου 9 του π.δ. 79/2004 (Α 62), σύμφωνα με το άρθρο 198 του ν. 4442/2016. Η αδειοδότηση κάθε συμπληρωματικής εγκατάστασης, όπως αυτές του άρθρου 11 της υπ. αρ. οικ. 44662/454/2019 (Β 2192) υπουργικής απόφασης, πραγματοποιείται χωριστά και ανεξάρτητα από την γνωστοποίηση του χώρου στάθμευσης βαρέων οχημάτων και σύμφωνα με την εκάστοτε ισχύουσα νομοθεσία (παρ. 8, άρθρο 3, της υπ’ αρ. 314290 (ΦΕΚ Β 5269/12.11.2021) κ.υ.α.). Στην περίπτωση παράβασης που αφορά τη γνωστοποίηση λειτουργίας και τη μη τήρηση των απαιτήσεων λειτουργίας, εφαρμόζονται τα οριζόμενα σχετικά με τις κυρώσεις στο άρθρο 203 του ν. 4442/2016 (Α΄ 230), όπως εξειδικεύονται στο άρθρο 8 της υπ’ αρ. 314290 (ΦΕΚ Β 5269/12.11.2021) κ.υ.α. Μετά από την υποβολή της γνωστοποίησης, ο φορέας της δραστηριότητας υποχρεούται στην καταχώρηση και στην έκδοση Βεβαίωσης Καταχώρησης του χώρου στάθμευσης στο Ψηφιακό Μητρώο του Υπ.Υ.Με., σύμφωνα με την υπό στοιχεία οικ.329369/2023 (Β 6458) υπουργική απόφαση, η οποία αντικατέστησε την προηγούμενη απόφαση με αρ. πρωτ. οικ. 59388/940/2020 (Β 5407). Η Βεβαίωση εκδίδεται εκ νέου στην περίπτωση οποιασδήποτε γνωστοποίησης μεταβολής (παρ. 2, άρθρο 6, οικ.329369/2023 (Β 6458) υ.α.).
Νέο θεσμικό πλαίσιο για την άσκηση οικονομικής δραστηριότητας και άλλες διατάξεις. Στα άρθρα 197 έως 205 του εν λόγω νόμου, όπως προστέθηκαν με το άρθρο 13 του νόμου 4796/2021 (ΦΕΚ 63 Α), προβλέπεται η διαδικασία αρχικής γνωστοποίησης για τη λειτουργία Σταθμών Βαρέων Οχημάτων, καθώς επίσης και η διαδικασία της γνωστοποίησης στην περίπτωση μεταβολών και αλλαγής φορέα δραστηριότητας των σταθμών αυτών.
Καθορισμός του περιεχομένου, της διαδικασίας της γνωστοποίησης, των δικαιολογητικών που τηρούνται στον χώρο στάθμευσης βαρέων οχημάτων, του τρόπου γνωστοποίησης των στοιχείων σε περίπτωση επικείμενης μεταβολής, τις αρχές στις οποίες κοινοποιείται η γνωστοποίηση και οι μεταβολές της, προκειμένου να ασκήσουν τις ελεγκτικές τους αρμοδιότητες, το παράβολο και οι κυρώσεις για τη γνωστοποίηση της λειτουργίας των χώρων στάθμευσης βαρέων οχημάτων.
Η εν λόγω απόφαση αφορά στον καθορισμό όρων και προϋποθέσεων για τη δημιουργία, ανάπτυξη, λειτουργία και συντήρηση Ψηφιακού Μητρώου, το οποίο μεταξύ άλλων αφορά και τους σταθμούς οχημάτων. Η απόφαση αντικατέστησε την προηγούμενη με αρ. πρωτ. οικ. 59388/940/2020 (ΦΕΚ 5407 Β).
Στην απόφαση καθορίζονται τα αρμόδια όργανα, οι όροι και οι προϋποθέσεις ίδρυσης και λειτουργίας πάσης φύσεως σταθμών αυτοκινήτων εντός και εκτός εγκεκριμένων σχεδίων πόλεων, καθώς και οι όροι και οι προϋποθέσεις για την κυκλοφοριακή σύνδεση των ανωτέρω εγκαταστάσεων και επιχειρήσεων με εθνικές, επαρχιακές, δημοτικές και κοινοτικές οδούς. Για τους σκοπούς της απόφασης με τον όρο «πάσης φύσεως σταθμοί αυτοκινήτων», νοούνται οι σταθμοί βαρέων οχημάτων δημόσιας (έναντι αντιτίμου) ή ιδιωτικής χρήσης, οι οποίοι διαθέτουν την κατάλληλη υποδομή καθώς και τις αναγκαίες βοηθητικές και συμπληρωματικές εγκαταστάσεις για τη στάθμευση αυτών. Ως βαρέα οχήματα νοούνται τα οχήματα των κατηγοριών Μ2, Μ3, Ν, N1, Ν2, Ν3, Ο, Ο1, Ο2, Ο3, και Ο4 σύμφωνα με το Παράρτημα II, της με αριθμ. 29949/1841/2009 (ΦΕΚ 2112 Β) κοινής υπουργικής απόφασης.
Η απόφαση αφορά την τροποποίηση και κωδικοποίηση της αρχικής υπουργικής απόφασης 1958/2012 (Β 21) για την κατάταξη δημοσίων και ιδιωτικών έργων και δραστηριοτήτων σε κατηγορίες και υποκατηγορίες, σύμφωνα με το άρθρο 1 παρ. 4 του ν . 4014/2011 (Α 209). Τροποποιήθηκε με την υπ. αρ. 7185/1069/2022 απόφαση (ΦΕΚ 841 Β). Ανάλογα την κατάταξη των σταθμών σε κατηγορίες Α1, Α2 και Β σύμφωνα με το ν. 4014/2011, απαιτείται Απόφαση Υπαγωγής σε Πρότυπες Περιβαλλοντικές Δεσμεύσεις (Π.Π.Δ.) ή έγκριση περιβαλλοντικών όρων (ΑΕΠΟ) αντίστοιχα.
Πρότυπες Περιβαλλοντικές Δεσμεύσεις για έργα και δραστηριότητες της κατηγορίας Β της 1ης ομάδας «Έργα χερσαίων και εναέριων μεταφορών» του Παραρτήματος Ι της με αρ. 1958/2012 υπουργικής απόφασης (ΦΕΚ 21 Β), όπως εκάστοτε ισχύει.
Πρότυπες Περιβαλλοντικές Δεσμεύσεις για τα έργα και δραστηριότητες της κατηγορίας Β της 6ης ομάδας «Τουριστικές εγκαταστάσεις και έργα αστικής ανάπτυξης, κτιριακού τομέα, αθλητισμού και αναψυχής» με α/α 15, 16, 17, 19, 20, 21, 22, 23, 24 και 25 του παραρτήματος VΙ, της με αριθ. 1958/2012 υπουργικής απόφασης (ΦΕΚ 21 Β), όπως εκάστοτε ισχύει.
Πρότυπες Περιβαλλοντικές Δεσμεύσεις για τις δραστηριότητες «Συνεργεία, φανοποιεία, πλυντήρια και λιπαντήρια οχημάτων (φορτηγών, αυτοκινήτων και μοτοσικλετών)» που ανήκουν στην υποομάδα «συντήρηση και επισκευή αυτοκινήτων οχημάτων» της 9ης ομάδας, της με αριθ. 1958/2012 υπουργικής απόφασης (ΦΕΚ 21 Β), όπως εκάστοτε ισχύει.
Σύμφωνα με το άρθρο 203 (παρ. 3) του ν. 4442/2016, "Κατά των αποφάσεων επιβολής κυρώσεων χωρεί ειδική διοικητική προσφυγή, σύμφωνα με το άρθρο 227 του ν. 3852/2010 (Α’ 87), όπως τροποποιήθηκε με το άρθρο 118 του ν. 4555/2018 (ΦΕΚ 133 Α΄)"
Υποβολή γνωστοποίησης έναρξης λειτουργίας ή γνωστοποίησης μεταβολής στοιχείων από τον ενδιαφερόμενο προς την αρμόδια υπηρεσία.
Υποβολή γνωστοποίησης έναρξης λειτουργίας Σταθμού Βαρέων Οχημάτων από τον ενδιαφερόμενο προς την αρμόδια υπηρεσία.
Υποβολή γνωστοποίησης μεταβολής στοιχείων από τον ενδιαφερόμενο προς την αρμόδια υπηρεσία.
Υποβολή γνωστοποίησης στην περίπτωση αλλαγής του φορέα δραστηριότητας.
Υποβολή γνωστοποίησης παύσης λειτουργίας από τον φορέα δραστηριότητας προς την αρμόδια υπηρεσία.
Έκδοση αποδεικτικού υποβολής της γνωστοποίησης, η οποία πραγματοποιείται μέσω Ο.Π.Σ.-Α.Δ.Ε. ή Ε.Ψ.Π.
Η Υπηρεσία Μεταφορών και Επικοινωνιών της οικείας περιφερειακής ενότητας κοινοποιεί τη γνωστοποίηση στις αρμόδιες ελεγκτικές αρχές.
Μετά από την υποβολή της γνωστοποίησης ο φορέας μπορεί να ξεκινήσει τη λειτουργία της δραστηριότητάς του. Κατά την υποβολή της γνωστοποίησης δεν συνυποβάλλεται κανένα δικαιολογητικό. Ο φορέας οφείλει να τηρεί όλα τα δικαιολογητικά στον χώρο άσκησης της δραστηριότητας.
Η διαδικασία που ακολουθείται για υποβολή της γνωστοποίησης μεταβολής των στοιχείων που πρόκειται να μεταβληθούν, είναι η ίδια με τη διαδικασία αρχικής γνωστοποίησης που περιγράφεται στο άρθρο 3 της υπ’ αρ. πρ. 314290/2021 (ΦΕΚ Β 5269) κ.υ.α.. Σε περίπτωση μεταβολής του τόπου άσκησης της δραστηριότητας, ο φορέας υποχρεούται να υποβάλει νέα γνωστοποίηση για τον νέο χώρο άσκησης της δραστηριότητας.
Σε περίπτωση γνωστοποίησης για μεταβολή φορέα δραστηριότητας, σύμφωνα με το άρθρο 9 του ν. 4442/2016, που επέρχεται με την περιέλευση της κυριότητας ή του δικαιώματος της εκμετάλλευσης της δραστηριότητας σε άλλο φορέα, τόσο ο νέος όσο και ο παλαιός φορέας οφείλουν να ενημερώσουν εντός δέκα (10) ημερών για την αλλαγή αυτή. Η γνωστοποίηση αφορά μόνο τις πληροφορίες σχετικά με τον φορέα της δραστηριότητας. Τα δικαιολογητικά που συνδέονται με το πρόσωπο του φορέα της δραστηριότητας εκδίδονται στο πρόσωπο του νέου φορέα.
Σε περίπτωση παύσης της λειτουργίας της δραστηριότητας στον χώρο όπου ασκείται, ο φορέας της δραστηριότητας προβαίνει σε γνωστοποίηση της παύσης. Για την υποβολή της γνωστοποίησης παύσης λειτουργίας, ακολουθείται αναλόγως η διαδικασία της αρχικής γνωστοποίησης που περιγράφεται στο άρθρο 3, της υπ’ αρ. πρ. 314290/2021 (ΦΕΚ Β 5269) κ.υ.α.
Όταν η γνωστοποίηση υποβάλλεται μέσω του Ο.Π.Σ.-Α.Δ.Ε. ή μέσω του ηλεκτρονικού συστήματος www.notifybusiness.gov.gr της Ενιαίας Ψηφιακής Πύλης της Δημόσιας Διοίκησης (gov.gr, ΕΨΠ) λαμβάνει μοναδικό αριθμό και χρονοσήμανση, που παράγεται από το σύστημα. Το αρχείο με τον μοναδικό αριθμό επέχει θέση αποδεικτικού υποβολής της γνωστοποίησης και δεν απαιτείται πρωτοκόλληση. Αφορά όλες τις γνωστοποιήσεις για έναρξη λειτουργίας ή μεταβολή στοιχείων, συμπεριλαμβανομένης και της μεταβολής φορέα και της μεταβολής τόπου δραστηριότητας.
Η αρμόδια Αρχή κοινοποιεί τη γνωστοποίηση το αργότερο εντός πέντε (5) εργάσιμων ημερών στην οικεία Υπηρεσία του Πυροσβεστικού Σώματος, στην οικεία Υπηρεσία Δόμησης, στην αρμόδια Υπηρεσία Περιβάλλοντος της οικείας Περιφέρειας και στη οικεία ΔΟΥ που υπάγεται ο χώρος στάθμευσης, προκειμένου να ασκήσουν τους κατά νόμο προβλεπόμενους ελέγχους.
Η υποβολή οποιασδήποτε γνωστοποίησης γίνεται μέσω του Ολοκληρωμένου Πληροφοριακού Συστήματος Άσκησης Δραστηριοτήτων και Ελέγχων (ΟΠΣ-ΑΔΕ), προς την Υπηρεσία Μεταφορών και Επικοινωνιών της οικείας περιφερειακής ενότητας.
Λήψη γνωστοποίησης αλλαγή φορέα δραστηριότητας
Λήψη γνωστοποίησης παύσης δραστηριότητας
Έκδοση αποδεικτικού μέσω Ο.Π.Σ.-Α.Δ.Ε. ή Ε.Ψ.Π.